**Univerzita Konštantína Filozofa v Nitre**

 ** ** 

**Katedra pedagogiky pedagogickej faKULTy**

**a**

**úSTAV EKONOMIKY A MANAžMENTU fAKULTy PRíRODNýCH VIED**

predstavujú nové akreditované študijné programy

**MANAžMENT VZDELáVANIA A VEREJNEJ SPRáVY**

**(Bc. a Mgr. – denná a externá forma)**

**Hlavný odbor:** Učiteľstvo a pedagogické vedy (pôvodne Andragogika)

**Vedľajší odbor:** Politické vedy (pôvodne: Verejná politika a verejná správa)

**BENEFIT pre záujemcov**

rozšírená ponuka reálnych možností uplatnenia absolventov na trhu práce získaním kvalifikácií až z dvoch študijných odborov súčasne, ktoré sú v plnom súlade s aktuálnym katalógom pracovných činností, Národnou sústavou povolaní SR a ďalšími legislatívnymi predpismi.

**komu sú študijné programy určené - výber**

* **pedagogickým a odborným zamestnancom** (potenciálnym riaditeľom a vedúcim zamestnancom) a **súčasným riaditeľom a vedúcim zamestnancom,** ktorí ešte neabsolvovali funkčné vzdelávanie ani funkčné inovačné vzdelávanie (náhrada za základný modul a rozširujúce moduly);
* **súčasným riaditeľom, vedúcim pedagogickým a vedúcim odborným zamestnancom**, ktorí ešte neabsolvovali funkčné inovačné vzdelávanie (iba funkčné vzdelávanie);
* absolventom stredných škôl...

**Uplatnenie absolventov – výber**

* **manažérske pozície na všetkých úrovniach v systéme riadenia školstva, škôl a školských zariadení s rôznou zriaďovateľskou pôsobnosťou** (verejná správa, resp. štátna správa, samospráva, ak aj v ďalších oblastiach verejnej správy...);
* **manažérske pozície v inštitúciách zabezpečujúcich vzdelávanie dospelých** (profesijné, podnikové a celoživotné vzdelávanie...);
* **manažérske a špecializované pozície v oblasti profesijného vzdelávania a manažmentu ľudských zdrojov** na všetkých úrovniach;
* **manažérske pozície v personálnych a headhuntingových agentúrach**...
* **DȎležité termíny**
* **Podanie prihlášky Bc. štúdium:** do 31.3.2020
* **Podanie prihlášky na Mgr. štúdium:** do 30.4.2020
* **Adresa na zasielanie prihlášok:**

Univerzita Konštantína Filozofa v Nitre

Pedagogická fakulta

Študijné oddelenie

Dražovská cesta 4

949 74 Nitra

* **Deň otvorených dverí na Pedagogickej fakulte UKF:** 21.11.2019 a 13.02.2020
* **Konkrétne informácie o podmienkach**

 **a spôsobe prijímacieho konania**

sú zverejnené na webových stránkach UKF v Nitre a Pedagogickej fakulty UKF v Nitre

* **Kontakt v prÍpade bližších informácií**

 www.kpg.pf.ukf.sk (tel. **+421 905 525 166;** +421 37 6408 250;)

 www. uem.fpv.ukf.sk (tel. +421 37 6408 745; +421 37 6408 725)

**Bakalárske štúdium (Bc.)**

**Uplatnenie absolventov - výber**

V rámci študijného programu Manažment vzdelávania a verejnej správy (1. stupeň) získajú študenti široké možnosti uplatnenia na manažérskych pozíciách v oblasti formálnej (ďalšie profesijné vzdelávanie), neformálnej (záujmová edukácia vo voľnom čase dospelých) a informálnej výchovy a vzdelávania dospelých, ako aj na pozíciách **riaditeľa, vedúceho pedagogického zamestnanca a vedúceho odborného zamestnanca (**podmienka súladu s aktuálne platnými legislatívnymi normami a kvalifikačnými požiadavkami). Uvedené štúdium umožňuje jeho absolventom vykonávať aj **manažérske pozície na ďalších úrovniach riadenia školstva v rámci verejnej správy, t.j. štátnej správy, regionálnej a miestnej samosprávy...**

Absolventi ovládajú základy teórie a praxe manažovania výchovy a vzdelávania. Vedia uplatniť základné poznatky pedagogickej, psychologickej, sociologickej, ekonomickej, právnej a manažérskej vedy pri riešení problémov výchovy a vzdelávania dospelých na úrovni nižších manažérskych pozícií. Získajú spôsobilosť manažovať a organizačne zabezpečovať ďalšie vzdelávanie, využívať metódy výchovy a vzdelávania dospelých a ostatné nástroje andragogiky a manažmentu v profesijnom (napr. v podnikovom a celoživotnom vzdelávaní), v kultúrno-osvetovej a sociálno-výchovnej oblasti.

Uvedeným štúdiom zároveň absolventi získajú možnosti uplatnenia v rámci **VEDĽAJŠIEHO študijného odboru**, ktoré im umožnia efektívne pôsobiť na nižších **manažérskych pozíciách v jednotlivých podsystémoch verejnej správy (štátna správa, samospráva, verejno-právne korporácie), na všetkých úrovniach (národnej, regionálnej a miestnej).** Dokážu samostatne riešiť požadované pracovné činnosti, samostatne vykonávať analýzy a prijímať adekvátne rozhodnutia. Dokážu efektívne spolupracovať s predstaviteľmi ostatných odvetví verejného sektora pri príprave koncepčných, strategických a metodických materiálov.

V uvedenom kontexte sú absolventi 1. stupňa štúdia kompetentní:

**Teoretické vedomosti** (výber)

***Poznať***podstatné fakty, pojmy a princípy zo základov teórie a praxe edukácie dospelých a majú schopnosť ich uplatniť v procese manažovania rôznych oblastí vzdelávania, škôl, školských zariadení a školstva;

***Aplikovať*** základné poznatky pedagogiky, psychológie, sociológie, legislatívy, ekonomiky, marketingu a manažmentu pri riešení problémov edukácie dospelých;

***Aplikovať***základné teoretické pojmy z oblasti verejnej politiky a verejnej správy v kontexte politicko-administratívneho priestoru Európskej únie;

***Chápať*** podstatu a úlohy verejnej politiky a verejnej správy v demokratickom štáte;

***Poznať a chápať*** priority a problémy verejnej politiky a verejnej správy...

**Praktické schopnosti a zručnosti** (výber)

***Manažovať*** procesy diagnostikovania edukačných potrieb dospelých v oblasti profesijnej, kultúrno-osvetovej a sociálnej andragogiky;

***Aplikovať*** poznatky z manažmentu vzdelávania do tvorby a realizácie projektov, personálneho manažmentu, strategického manažmentu, organizačného manažmentu, kontrolingu, marketingových aktivít, ako aj do procesu manažovania edukačných podujatí;

***Manažovať*** ***a spoluorganizovať*** ďalšie vzdelávanie, využívať metódy výchovy a vzdelávania dospelých i ďalšie nástroje andragogiky a manažmentu v profesijnom vzdelávaní, kultúrno-osvetovej a sociálno-výchovnej práci;

***Plánovať, organizovať a riadiť*** procesy a činnosti v jednotlivých subsystémoch verejnej správy;

***Aplikovať*** získané teoretické poznatky pri tvorbe strategických a metodických dokumentov na národnej, regionálnej i miestnej úrovni...

**Absolventi 1. stupňa majú možnosť pokračovať v magisterskom stupni štúdia v študijnom programe Manažment vzdelávania a verejnej správy.**

**magisterské štúdium (Mgr.)**

**Uplatnenie absolventov - výber**

Študijný program manažment vzdelávania a verejnej správy(2. stupeň) poskytuje absolventom široké možnosti uplatnenia v oblasti manažovania formálnej (profesijné, celoživotné a kontinuálne vzdelávanie), neformálnej (záujmové vzdelávanie vo voľnom čase), ako aj v oblasti  informálneho vzdelávania dospelých, s akcentom na zabezpečenie komplexného procesu projektovania, manažovania a realizácie rôznych formátov vzdelávacích programov pre zamestnancov vo verejnej správe, t. j. v štátnej správe, samospráve, verejných inštitúciách a v ďalších oblastiach národného hospodárstva napr. v podnikovej sfére, v bankovom a v súkromnom sektore, v oblasti cestovného ruchu, energetiky, zdravotníctva, športu, služieb zamestnanosti, v personálnych agentúrach, v sociálnych, kultúrno-osvetových a edukačných zariadeniach a ďalších. Absolventi sú spôsobilí vykonávať aj pozície **riaditeľa,** **vedúceho pedagogického zamestnanca a vedúceho odborného zamestnanca (**podmienka súladu s aktuálne platnými legislatívnymi normami a kvalifikačnými požiadavkami). Uvedeným štúdiom zároveň absolventi získajú možnosti uplatnenia v rámci **VEDĽAJŠIEHO študijného odboru ako manažéri na ďalších úrovniach riadenia školstva v rámci verejnej správy, ktorej súčasťou sú inštitúcie štátnej správy, samosprávy a verejnoprávne inštitúcie.** Môžu pracovať tiež na **riadiacich pozíciách v rámci stredného a vyššieho stupňa riadenia miestnej, regionálnej i národnej úrovne v rámci jednotlivých subjektov verejnej správy.** Dokážu efektívne a samostatne riadiť pracovné kolektívy a prijímať adekvátne rozhodnutia. Absolventi sú schopní efektívne prepájať získané teoretické poznatky s praxou a tieto využívať v rámci socio-ekonomického rozvoja na jednotlivých úrovniach verejnej správy.

V uvedenom kontexte sú absolventi 2. stupňa štúdia kompetentní:

**Teoretické vedomosti** (výber)

***Samostatne analyzovať*** a riešiť problémy andragogickej teórie, profesie a praxe s akcentom na problematiku manažmentu vzdelávania, resp. škôl, školských zariadení a školstva;

***Poznať a identifikovať*** cieľové skupiny andragogiky so zámerom manažovať procesy profesijného, záujmového a informálneho vzdelávania dospelých;

***Navrhnúť*** inovácie a strategicko-koncepčné zmeny imple-mentovať do rôznych formátov vzdelávacích programov v rámci verejného sektora a národného hospodárstva;

***Orientovať sa*** v andragogickej problematike v kontexte medzi-národných súvislostí;

***Uplatniť*** základné výskumné metódy, postupy a procedúry pri vedeckom poznávaní, interpretovaní, vyhodnocovaní a expe-rimentálnom pretváraní vzdelávacej reality dospelých;

***Poznať*** koncept manažérskeho, socializačného, kultúr-neho, výchovného a didaktického procesu v širších súvislostiach, rešpektujúc požiadavky systémov manažérstva kvality;

***Poznať***legislatívne zázemie ďalšieho vzdelávania, celoživotného vzdelávania, sociálno-edukačnej starostlivosti a kultúrno-výchovnej práce s akcentom na dospelých;

***Poznať***princípy tvorby, projektovania a modifikácie edukačného prostredia dospelých;

***Aplikovať***získané teoretické vedomosti z oblasti verejnej správy s akcentom na tvorbu a posudzovanie návrhov strategických dokumentov plánov, koncepcií a projektov v jednotlivých oblastiach verejnej správy a verejného sektora;

***Využívať*** teoretické vedomosti na prehĺbenie vedomostí a nado-budnutie zručností a návykov z oblasti manažovania verejnej správy;

***Prinášať***inovatívne riešenia a implementovať ich do praxe...

**Praktické schopnosti a zručnosti** (výber)

***Aplikovať***poznatky z manažmentu vzdelávania do procesu tvorby a realizácie projektov, personálneho manažmentu, strategického manažmentu, organizačného manažmentu, marketingu, kontrolingu, ako aj do procesu manažovania edukačných podujatí;

***Uplatniť*** koncepčné, manažérske a metodické schopnosti v zameraní na edukáciu dospelých a manažovať procesy diagnostikovania edukačných potrieb dospelých;

***Plánovať, manažovať a organizovať*** vzdelávanie vo verejnej správe a ďalších odvetviach národného hospodárstva;

***Aplikovať***obsah manažérskych funkcií do procesu manažovania škôl, školských zariadení a školstva;

***Aplikovať*** v praxi  metodiku personálneho a projektového manažmentu, marketingu, ako aj kontrolingu, rešpektujúc požiadavky jednotlivým modelov zabezpečovania kvality vzdelávania;

***Efektívne manažovať*** pracovné tímy, identifikovať problémy

a uplatňovať v praxi metódy sebariadenia a sebarozvoja.

***Manažovať*** konkrétne vzdelávacie programy;

***Efektívne komunikovať*** svoje poznanie na úrovni príslušnej komunity;

***Efektívne využívať*** dostupné nástroje v rámci e-governmentu; skúmať príčiny regionálnych disparít a navrhovať ich možné riešenia v rámci miestnej, regionálnej a národnej úrovne;

***Poznať*** metódy a postupy tvorby strategických dokumentov jednotlivých subjektov verejného sektora.

**Absolventi 2. stupňa majú možnosť pokračovať v doktorandskom študijnom programe študijného odboru Učiteľstvo a pedagogické vedy.**

**V zmysle aktuálne platnej legislatívy majú absolventi 1. a 2. stupňa štúdia aj tieto ďalšie možnosti uplatnenia sa v praxi:**

manažérske pozície so zameraním na zabezpečovanie procesu vzdelávania dospelých napr. manažovanie, projektovanie, organizovanie a koordinácia celoživotného vzdelávania zamestnancov v podnikoch, firmách, bankovom a súkromnom sektore, vo verejnej správe (inštitúcie štátnej správy, samosprávy, verejnoprávne inštitúcie) na úsekoch školstva, kontrolingu, personalistiky, resp. manažmentu ľudských zdrojov, všeobecnej vnútornej správy, marketingu a pod.; môžu riadiť a vykonávať samostatnú vnútornú kontrolnú činnosť vrátane vyhodnocovania výsledkov kontroly alebo vybavovania podaní a sťažností; v rámci samosprávy tvoriť koncepčné, metodické a analytické materiály na úrovni obcí, miest a VÚC; vykonávať odbornú činnosť na úseku regionálneho rozvoja; pôsobiť ako manažéri pre oblasť odmeňovania a benefitov; stratégie a plánovania parlamentnej

a vládnej agendy; ako analytici v oblasti organizácie práce; môžu vykonávať manažérske pozície v personálnych agentúrach; pozíciu špecialistov na úseku personalistiky (napr. vykonávanie personálneho marketingu, výber, prijímanie a umiestňovanie zamestnancov, hodnotenie zamestnancov a pod.); v oblasti výchovy a vzdelávania zamestnancov a starostlivosti o zamestnancov; v oblasti vzdelávania a rozvoja ľudských zdrojov;môžu vykonávať lektorskú a školiacu činnosť vrátane účasti na overovaní získaných vedomostí na účely vydania osvedčenia; môžu tiež vykonávať štátnu službu v štátnozamestnaneckom pomere v služobnom úrade a na mnohých ďalších pracovných pozíciách.

**Tešíme sa na vás ☺**